wannaphong/clean_thaiwikipedia huggingface dataset:
# รายชื่อภาพยนตร์โซเวียตแห่งปีตามยอดขายตั๋ว
นี่คือรายชื่อภาพยนตร์ของสหภาพโซเวียตที่ขายตั๋วได้มากที่สุดในแต่ละปี รายชื่อนี้ไม่นับรวมละครชุดทางโทรทัศน์หรือภาพยนตร์ทางโทรทัศน์ซึ่งไม่ถือเป็นภาพยนตร์ในสหภาพโซเวียต

ปีชื่อรัสเซียชื่อทับศัพท์ไทยจำนวนตั๋วที่ขายได้ (ล้าน)อ้างอิงจาก IMDB 1940 Истребители The Fighters 27.1  1944 В шесть часов вечера после войны ว 6 ชาซอฟเวเชราโปสเลวอยนืย 26.1  1945 Без вины виноватые Guilty Without Guilt 28.91  1946 Каменный цветок The Stone Flower 23.17  1947 Подвиг разведчика Secret Agent 22.73  1948 Молодая гвардия โมโลดายากวาร์ดียา 42.4  1949 Встреча на Эльбе วสเตรชานาเอลเบ 24.2  1950 Смелые люди Brave People 41.2  1951 В мирные дни In Peaceful Time 23.5  1952 Незабываемый год 1919 เนซาบืยวาเอมืย 1919 กอด 31.6  1953 Любовь Яровая Lyubov Yarovaya 46.4  1954 Судьба Марины Marina's Destiny 37.9  1955 Солдат Иван Бровкин ซอลดาตอีวานบรอฟกิน 40.37  1956 Карнавальная ночь Carnival Night 48.64  1957 Сёстры The Sisters 42.5  1958 Над Тиссой Over Tissa 45.74  1959 Ч.П.-Чрезвычайное Происшествие เชร์.เปร์. — เชียร์ซวืยไซนอยโปรอีสเชียสตวี 47.5  1960 Вдали от Родины Far from the Motherland 42.0  1961 Полосатый рейс Striped Trip 32.34  1962 Человек-амфибия The Amphibian Man 65.5  1963 Оптимистическая трагедия Optimistic Tragedy 46.0  1964 Живые и мёртвые The Alive and the Dead 41.5  1965 Операция „Ы“ и другие приключения Шурика โอเปรัตซียา "อืย" อีดรูกีปรีคลูย์เชนียาชูรีคา 69.6  1966 По тонкому льду On Thin Ice 42.5  1967 Кавказская пленница คัฟคัซสกายาเปลนนิตซา 76.54  1968 Щит и меч The Shield and the Sword 68.3  1969 Бриллиантовая рука บริลลีอันโตวายารูคา 76.7  1970 Неподсуден Not Under the Jurisdiction 43.3  1971 Офицеры โอฟิตเซรืย 53.4  1972 Джентльмены удачи Gentlemen of Fortune 65.02  1973 Всадник без головы The Headless Horseman 64.9  1974 Калина красная The Red Snowball Tree 62.5  1975 Афоня Afonya 62.2  1976 Табор уходит в небо Gypsies Are Found Near Heaven 64.9  1977 Несовершеннолетние The Age of Innocence 44.6  1978 Служебный роман Office Romance 58.4  1979 Женщина, которая поёт A Woman Who Sings 54.9  1980 Пираты ХХ века ปีราตืยดวาซาดเวคา 87.6  1981 Тегеран-43 เตหะราน 43 47.5  1982 Спортлото-82 สปอร์ตโลโต 82 55.2  1983 Вокзал для двоих Station for Two 35.8  1984 Любовь и голуби Love and Pigeons 44.5  1985 Самая обаятельная и привлекательная The Most Charming and Attractive 44.9  1986 Двойной капкан Double Trap 42.9  1987 Человек с бульвара Капуцинов A Man from the Boulevard des Capucines 39.8  1988 Маленькая Вера มาเลนคายาเวรา 54.9  1989 Интердевочка Intergirl 41.3
# ดยุกไฮน์ริชแห่งเม็คเลินบวร์ค-ชเวรีน
ดยุกไฮน์ริชเแห่งเม็คเลินบวร์ค-ชเวรีน ต่อมาคือ เจ้าชายเฮนดริกแห่งเนเธอร์แลนด์ พระราชสวามี (,) ทรงเป็นเจ้าชายพระราชสวามีแห่งเนเธอร์แลนด์ โดยเป็นพระราชสวามีใน สมเด็จพระราชินีนาถวิลเฮลมินาแห่งเนเธอร์แลนด์ ทั้ง 2 มีพระราชธิดาร่วมกันเพียงพระองค์เดียว คือเจ้าหญิงยูเลียนา ต่อมาเสด็จขึ้นครองราชย์เป็น สมเด็จพระราชินีนาถยูเลียนาแห่งเนเธอร์แลนด์

 แหล่งข้อมูลอื่น
# พระเจ้าจ้งเหริน
พระเจ้าจงเหริน  เป็นกษัตริย์รัชกาลที่ 3 แห่งราชวงศ์ชางในประวัติศาสตร์จีน ทรงครองราชย์ระหว่าง 1644 – 1640 ปีก่อนคริสตกาล ในปีรัชศกที่ 4 (เมื่อ 1640 ปีก่อนคริสตกาล) พระองค์สวรรคต พระเจ้าไท่เจี่ยพระญาติขึ้นสืบราชวงศ์
# พระเจ้าวั่วติง
พระเจ้าวั่วติง   เป็นกษัตริย์รัชกาลที่ 5 แห่งราชวงศ์ชางในประวัติศาสตร์จีน ทรงครองราชย์ระหว่าง 1628 ปีก่อนคริสตกาล	 - 1609 ปีก่อนคริสตกาล ปีรัชศกที่ 19 (เมื่อ 1609 ปีก่อนคริสตกาล) พระองค์สวรรคต พระเจ้าไท่เกิง พระอนุชาขึ้นสืบราชวงศ์
# พระเจ้าไท่เจี่ย
พระเจ้าไท่เจี่ย  เป็นกษัตริย์รัชกาลที่ 4 แห่งราชวงศ์ซางในประวัติศาสตร์จีน ทรงครองราชย์ระหว่าง 1640 ปีก่อนคริสตกาล	 - 1628 ปีก่อนคริสตกาล ปีรัชกาล 12 ปี เมื่อ 1628 ปีก่อนคริสตกาล พระองค์สวรรคต พระเจ้าหวัวติง พระราชโอรสขึ้นสืบราชวงศ์

ตามบันทึกประวัติศาสตร์ พระเจ้าไท่เจี่ยทรงไร้ปรีชาสามารถในการปกครองบ้านเมือง ทรงละเมิดกฎหมายบ้านเมือง และปฎิบัติไม่ดีต่อประชาชนของพระองค์เอง
# ฟาโรห์เซอังค์คิบรา
ฟาโรห์เซอังค์คิบรา เป็นกษัตริย์อียิปต์โบราณที่มีความลึกลับของราชวงศ์ที่ 12 ประมาณ 1950 ปีก่อนคริสตกาล ฟาโรห์เซอังค์คิบรา เป็นที่รู้จักกันเพียงอย่างเดียวจากทางลาดที่พบใน อิน ซัมส์ (โบราณ อินู หรือ เฮลิโอโปลิส) ประภาคารประดับประดาเมื่อสุสานส่วนตัว
# พระเจ้าไว่ปิ่ง
ปัว ปิ่ง  หรือ ไว่ ปิ่ง (พระนามพระราชสมภพ จื่อ เชิ่ง ) เป็นพระมหากษัตริย์องค์ที่ 2 แห่งราชวงศ์ชาง ตามที่บันทึกในฉื่อจี้

ในฉื่อจี้ของซือหม่า เชียนบันทึกว่า พระองค์เป็นกษัตริย์ชางองค์ที่ 2 ต่อจากพระเจ้าชางทัง พระราชบิดา หลังพระเจ้าต้าติง พระเชษฐา สวรรคต พระองค์ขึ้นครองราชย์ในปีอี่ไฮ่ (乙亥) โดยมีอี หยิ่นเป็นนายกรัฐมนตรี และปั๋ว (亳) เป็นเมืองหลวง พระองค์ครองราชย์เพียงประมาณ 2 ปีก่อนสวรรคต พระองค์ได้รับพระสมัญญานามว่าไว่ ปิ่ง และพระอนุชาขึ้นครองราชย์ต่อ
# พระเจ้าไท่เกิง
ไท่เกิง  มีพระนามส่วนพระองค์ว่า จือ เปี้ยน  เป็นพระมหากษัตริย์ราชวงศ์ชางของจีนโบราณ

ในฉื่อจี้ซือหม่า เชียนจัดให้พระองค์เป็นกษัตริย์ชางองค์ที่ 6 โดยครองราชย์ถัดจากพระเจ้าวั่วติง  พระองค์ครองราชย์เป็นเวลา 25 ปี (แม้ว่าในจู๋ชูจี้เหนียนอ้างไว้เพียง 5 ปี) และได้รับสมัญญานามหลังสวรรคตเป็นไท่เกิง และสืบทอดอำนาจต่อโดยพระราชโอรสนามว่าพระเจ้าเสี่ยวเจี่ย
# พระเจ้าเสี่ยวเจี่ย
เสี่ยวเจีย  มีพระนามส่วนพระองค์ว่า จื่อ เกา  เป็นพระมหากษัตริย์แห่งราชวงศ์ชางในประวัติศาสตร์จีน

ในฉื่อจี้ของซือหม่า เชียนจัดให้พระองค์เป็นกษัตริย์ราชวงศ์ชางองค์ที่ 7 ต่อจากพระเจ้าไท่เกิง  พระราชบิดา พระองค์ขึ้นครองราชย์ในปีติงซื่อ  โดยมีปั๋ว  เป็นเมืองหลวง พระองค์ครองราชย์ 4 ปี และได้รับพระนามหลังสวรรคตเป็นเสี่ยวเจีย และพระเจ้ายงจี่  พระอนุชาขึ้นสืบราชวงศ์ต่อ
# เจ้าชายคาลอส ฮิวโก้ ดยุกแห่งปาร์มา
เจ้าชายคาลอส ฮิวโก้ ดยุกแห่งปาร์มา เจ้าชายจากราชวงศ์เยอรมัน และทรงเป็นพระสวามีใน เจ้าหญิงไอรีนแห่งเนเธอร์แลนด์ พระราชธิดาพระองค์ที่ 2 ในสมเด็จพระราชินีนาถยูเลียนาแห่งเนเธอร์แลนด์กับเจ้าชายแบร์นฮาร์ดแห่งลิพเพอ-บีสเตอร์เฟลด์ พระองค์และพระชายามีพระบุตรร่วมกัน 4 พระองค์

 สื่อภายนอก 

Guardian obituary
Royal House of the Netherlands
Comunión Tradicionalista 
Official website of the House of Bourbon-Parma
his claim to Grand Magistery of the Constantinian Order of St.George, in rivalry against both the Duke of Calabria and th
หมวดหมู่:บุคคลที่เกิดในปี พ.ศ. 2473
หมวดหมู่:บุคคลที่เสียชีวิตในปี พ.ศ. 2553

 บรรณานุกรม 
Robert E. Wilson, "The Claim of Carlos-Hugo de Bourbon-Parma to the Spanish Throne", Background 8 (November 1964): 187–193.
# พระเจ้ายงจี่
ยงจี่  หรือ ลฺหวี จี่(呂己) พระนามส่วนพระองค์ จื่อ เตี้ยน หรือจื่อ โจ้ว เป็นพระมหากษัตริย์ราชวงศ์ชางของจีน

ในฉื่อจี้ของซือหม่า เชียนระบุให้พระองค์เป็นพระมหากษัตริย์ชางองค์ที่ 8 ต่อจากพระเจ้าเสี่ยวเจี่ย  พระองค์ขึ้นครองราชย์ในปีเจี่ยซฺวี  โดยมีปั๋ว  เป็นเมืองหลวง พระองค์ครอราชย์ 12 ปี และได้รับพระนามหลังสวรรคตเป็น ยงจี่ พระเจ้าไท่อู่  ขึ้นครองราชย์ต่อจากพระองค์
# แอซีร์
แอซีร์ (การถอดเป็นอักษรโรมัน: Asīr; หรือรู้จักในชื่อ: ซีร์ Sīr) เป็นเมืองที่เก่าแก่ที่สุดและเมืองหลักของอำเภอแอซีร์ ในเทศมณฑลโมฮร์ จังหวัดฟอร์ส ประเทศอิหร่าน จากสำมะโนประชากรปี พ.ศ. 2549 เมืองมีประชากร 2,181 คน ใน 465 ครอบครัว
# กองกำลังป้องกันฟินแลนด์
กองกำลังป้องกันฟินแลนด์ (,) เป็นกองกำลังทหารของฟินแลนด์ กองกำลังป้องกันฟินแลนด์ประกอบไปด้วยกองทัพบก (Maavoimat) กองทัพเรือ (Merivoimat) และกองทัพอากาศ (Ilmavoimat) ในยามสงคราม หน่วยยามชายแดน (ซึ่งมีหน่วยทหารของตนเองในยามสงบ) จะร่วมเป็นส่วนหนึ่งของกองกำลังป้องกันฟินแลนด์ 

ในยามสงบมีการเกณฑ์ทหารชายเป็นการทั่วไป โดยที่ชายทุกคนจะเข้ารับใช้ชาติเป็นเวลา 165 หรือ 255 หรือ 347 วัน นับตั้งแต่ปีที่อายุครบ 18 ปี จนกระทั่งปีที่อายุครบ 29 ปี มีการเข้ารับราชการทางเลือกที่ไม่ใช่กำลังรบสำหรับผู้ชาย และการเข้ารับราชการโดยสมัครใจสำหรับผู้หญิง 

ฟินแลนด์เป็นรัฐสหภาพยุโรปที่มีชายแดนติดกับรัสเซีย นโยบายอย่างเป็นทางการของฟินแลนด์ระบุว่า มีกำลังทหารในยามสงครามจำนวน 280,000 นาย ซึ่งถือว่าเพียงพอในการรับศึก กองทัพบกประกอบไปด้วยกองกำลังส่วนหน้าเคลื่อนที่เร็วระดับสูงซึ่งได้รับการสนับสนุนจากหน่วยป้องกันประจำที่ กองทัพบกทำหน้าที่ปกป้องอาณาเขตประเทศและแผนยุทธศาสตร์ทางทหารจะใช้ภูมิประเทศที่เป็นป่าทึบและทะเลสาบจำนวนมากเพื่อคอยบั่นทอนฝ่ายรุกราน แทนที่จะพยายามยืนหยัดต้านทานกองทัพข้าศึกที่เข้าโจมตีที่ชายแดน 

งบประมาณในการป้องกันประเทศของฟินแลนด์ใน ค.ศ. 2022 เท่ากับประมาณ 5.8 พันล้านยูโร การปฏิบัติภารกิจกองกำลังอาสานอกประเทศได้รับความชื่นชมอย่างสูง และกองกำลังทหารได้รับใช้ทั่วโลกในภารกิจของสหประชาชาติ องค์การสนธิสัญญาแอตแลนติกเหนือ (เนโท) และสหภาพยุโรป (อียู) ด้วยคลังสรรพาวุธที่มีปืนใหญ่ฮาวอิตเซอร์ 700 กระบอก ปืนครกหนัก 700 กระบอก และเครื่องยิงจรวดหลายลำกล้อง 100 เครื่อง ฟินแลนด์มีขีดความสามารถด้านปืนใหญ่ที่มากที่สุดในยุโรปตะวันตก อัตราความเต็มใจในการป้องกันประเทศบ้านเกิดต่อกำลังข้าศึกที่เหนือกว่าอยู่ที่ 83% ซึ่งเป็นหนึ่งในอัตราที่สูงที่สุดในยุโรป  

กองกำลังป้องกันฟินแลนด์จะให้ความร่วมมืออย่างใกล้ชิดกับหน่วยยามชายแดนฟินแลนด์ หน่วยยามชายแดนฟินแลนด์มีงบประมาณรายปีและระยะยาวเป็นของตนเอง 

 ระเบียงภาพ
# แอร์เคบีแซด
แอร์เคบีแซด  หรือ แอร์กานบาวซา เป็นสายการบินเอกชนของประเทศพม่า สำนักงานตั้งอยู่ในย่างกุ้ง ให้บริการเที่ยวบินภายในประเทศ ก่อตั้งในปี ค.ศ. 2010 เจ้าของสายการบินคือ ธนาคารกานบาวซา และเริ่มให้บริการเที่ยวบินหลากหลายเส้นทาง เมื่อวันที่ 2 เมษายน ค.ศ. 2011 

ตั้งแต่วันที่ 6 มกราคม ค.ศ. 2024 เป็นต้นมา แอร์เคบีแซดได้เปลี่ยนชื่อเป็น มิงกะลาเอวิเอชันเซอร์วิส  โดยรหัสประจำสายการบินยังคงเป็นรหัสเดิม

 จุดหมายปลายทาง 
แอร์เคบีแซด มีเที่ยวบินไปยังจุดหมายต่าง ๆ ดังนี้

 พุกาม – ท่าอากาศยานหนองยู
 พะโม – ท่าอากาศยานพะโม
 เฮโห – ท่าอากาศยานเฮโห
 กาเล – ท่าอากาศยานกาเล
 เกาะสอง – ท่าอากาศยานเกาะสอง
 เชียงตุง – ท่าอากาศยานเชียงตุง
 ล่าเสี้ยว – ท่าอากาศยานล่าเสี้ยว
 มัณฑะเลย์ – ท่าอากาศยานนานาชาติมัณฑะเลย์ (ฐานการบิน)
 มะริด – ท่าอากาศยานมะริด
 มิตจีนา – ท่าอากาศยานมิตจีนา
 ปูตาโอ – ท่าอากาศยานปูตาโอ
 ซิตตเว – ท่าอากาศยานซิตตเว
 ทวาย – ท่าอากาศยานทวาย
 ท่าขี้เหล็ก – ท่าอากาศยานท่าขี้เหล็ก
 ตั่งตแว – ท่าอากาศยานตั่งตแว
 ย่างกุ้ง – ท่าอากาศยานนานาชาติย่างกุ้ง (ฐานการบินหลัก)

 จุดหมายปลายทางระหว่างประเทศ 
 แม่สอด - ท่าอากาศยานนานาชาติแม่สอด

 ฝูงบิน 
รายชื่อเครื่องบินของสายการบินแอร์เคบีแซด ข้อมูลเมื่อเมษายน ค.ศ. 2017

+ แอร์เคบีแซด เครื่องบิน ประจำการ สั่งซื้อ หมายเหตุเอทีอาร์ 72-50050เอทีอาร์ 72-60031โฟกเกอร์ 7002ทั้งหมด83

 การสนับสนุน 
ในปี ค.ศ. 2014 สายการบินแอร์เคบีแซด เป็นผู้สนับสนุนการแข่งขัน แอร์เคบีแซด ออง ลาน แชมเปียนชิป ซึ่งจัดขึ้นที่สนามถยิน พยู ในย่างกุ้ง
# เจ้าชายคนุด รัชทายาทแห่งเดนมาร์ก
เจ้าชายคนุด รัชทายาทแห่งเดนมาร์ก  ; เป็นพระราชโอรสพระองค์เล็กใน คริสเตียนที่ 10 กับ สมเด็จพระราชินีอเล็คซันดรีเนอ พระองค์เป็นพระราชอนุชาเพียงพระองค์เดียวใน เฟรเดอริกที่ 9 เป็นพระราชปิตุลา (อา) ในมาร์เกรเธอที่ 2 เจ้าหญิงเบเนดิกเทอแห่งเดนมาร์ก สมเด็จพระราชินีอันเนอ-มารีแห่งกรีซ พระองค์เสกสมรสกับ เจ้าหญิงคาโรลีเนอ-มาทิลเดอ ซึ่งเป็นพระญาติในพระองค์ มีพระบุตร 3 พระองค์

 พระประวัติ 
เจ้าชายคนุด ประสูติเมื่อวันที่ 27 กรกฎาคม ค.ศ. 1900 ณ พระราชวังโซเกินฟรั ทางตอนเหนือของโคเปนเฮเกน ในรัชสมัยของพระเจ้าคริสเตียนที่ 9 ซึ่งเป็นพระปัยกา (ปู่ทวด) ของพระองค์ พระองค์เป็นพระราชโอรสพระองค์เล็กในพระเจ้าคริสเตียนที่ 10 กับสมเด็จพระราชินีอเล็คซันดรีเนอ เป็นพระราชอนุชาในพระเจ้าเฟรเดอริกที่ 9 ต่อมา พระองค์ทรงเสกสมรสกับ เจ้าหญิงคาโรลีเนอ-มาทิลเดอแห่งเดนมาร์ก ในปี ค.ศ. 1932 มีพระโอรส-ธิดาดังนี้
เจ้าหญิงเอลิซาเบธ
ท่านเคานต์อิงกอล์ฟ
ท่านเคานต์คริสเตียน

 รัชทายาทแห่งราชบัลลังก์เดนมาร์ก 
หลังจากพระเจ้าเฟรเดอริกที่ 9 ผู้เป็นพระเชษฐา มีพระราชธิดาถึง 3 พระองค์ และเป็นที่ประจักษ์แล้วว่า จะไม่มีพระราชโอรส พระองค์จึงได้รับการสถาปนาเป็น รัชทายาทแห่งเดนมาร์ก ณ ตอนนั้น พระองค์อยู่ในลำดับการสืบราชสันตติวงศ์เดนมาร์ก ลำดับที่ 2 ต่อจากพระเชษฐา จนกระทั่ง 26 มีนาคม ค.ศ. 1953 กฎมณเฑียรบาลก็ถูกแก้ไขให้สตรีสามารถขึ้นครองราชย์ได้ ทำให้พระองค์อยู่ในลำดับที่ 4 ต่อจากพระภาติยะทั้ง 3 พระองค์ คือ
เจ้าหญิงมาร์เกรเธอ มกุฎราชกุมารีแห่งเดนมาร์ก (ต่อมาเสด็จขึ้นครองราชย์เป็น สมเด็จพระราชินีนาถมาร์เกรเธอที่ 2 แห่งเดนมาร์ก)
เจ้าหญิงเบเนดิกเทอแห่งเดนมาร์ก (ต่อมาเสกสมรสกับ ริชชาร์ท เจ้าชายที่ 6 แห่งไซน์-วิทเกินชไตน์-แบร์เลิบวร์ค) พระบุตรไม่มีสิทธิในการครองราชย์
เจ้าหญิงอันเนอ-มารีแห่งเดนมาร์ก (ต่อมาเป็น สมเด็จพระราชินีอันเนอ-มารีแห่งกรีซ) พระองค์และพระราชบุตรไม่มีสิทธิในการครองราชย์

แต่ในที่สุดแล้ว พระองค์ก็สิ้นพระชนม์ โดยยังคงพระอิสริยยศ รัชทายาทแห่งเดนมาร์ก
# แอร์มัณฑะเลย์
แอร์มัณฑะเลย์  เป็นสายการบินของประเทศพม่า มีที่ตั้งสำนักงานในย่างกุ้ง ให้บริการทั้งเที่ยวบินภายในประเทศ และระหว่างประเทศ ฐานการบินหลักอยู่ที่ท่าอากาศยานนานาชาติย่างกุ้ง ในเดือนเมษายน ค.ศ. 2015 ทางสายการบินได้เช่าเครื่องบิน  เอ็มบราเออร์ อีอาร์เจ 145 มาเพิ่มสองลำ

 ประวัติ 
ก่อตั้งเมื่อวันที่ 6 ตุลาคม ค.ศ. 1994 และเริ่มให้บริการเส้นทางแรก ระหว่างย่างกุ้ง-มัณฑะเลย์ เมื่อวันที่ 18 ตุลาคม ปีเดียวกัน เป็นสายการบินร่วมการค้าแห่งแรกของประเทศ โดยเป็นการร่วมมือกันระหว่างผู้ถือหุ้นแอร์มัณฑะเลย์ ภายใต้ผู้บริหาร มิคาเอล ชาง (51%) และสายการบินเมียนมาร์เนชันแนลแอร์ไลน์ (49%) ในวันที่ 27 สิงหาคม ค.ศ. 1995 ได้เปิดเที่ยวบินระหว่างประเทศครั้งแรก จากย่างกุ้งไปยังเชียงใหม่ ประเทศไทย

 จุดหมายปลายทาง 
thumb|เครื่องบิน อีอาร์เจ145
thumb|เครื่องบิน เอทีอาร์ 72 ที่ท่าอากาศยานนานาชาติย่างกุ้ง
thumb|เครื่องบิน เอทีอาร์ 72 ที่ท่าอากาศยานนานาชาติย่างกุ้ง
รายชื่อจุดหมายปลายทาง ข้อมูลเมื่อเมษายน ค.ศ. 2011

พม่า
 พุกาม – ท่าอากาศยานหนองยู
 เฮโห – ท่าอากาศยานเฮโห
 มัณฑะเลย์ – ท่าอากาศยานนานาชาติมัณฑะเลย์ (ฐานการบิน)
 ทวาย – ท่าอากาศยานทวาย
 เกาะสอง – ท่าอากาศยานเกาะสอง
 ซิตตเว – ท่าอากาศยานซิตตเว
 ท่าขี้เหล็ก – ท่าอากาศยานท่าขี้เหล็ก
 ตั่งตแว – ท่าอากาศยานตั่งตแว
 ย่างกุ้ง – ท่าอากาศยานนานาชาติย่างกุ้ง (ฐานการบินหลัก)
 เนปีดอ – ท่าอากาศยานนานาชาติเนปีดอ
 มะริด – ท่าอากาศยานมะริด
 มิตจีนา – ท่าอากาศยานมิตจีนา

ไทย
 เชียงใหม่ – ท่าอากาศยานเชียงใหม่ (เช่าเหมาลำ)

สิงคโปร์
 สิงคโปร์ – ท่าอากาศยานจางีสิงคโปร์ (เช่าเหมาลำ)

 ฝูงบิน 
รายชื่อฝูงบิน ข้อมูลเมื่อเมษายน ค.ศ. 2016

+ แอร์มัณฑะเลย์ เครื่องบิน ประจำการ สั่งซื้อ หมายเหตุมิตซูบิชิ เอ็มอาร์เจ-9006เอ็มบราเออร์ อีอาร์เจ 145 อีอาร์20 ทั้งหมด 2 6 —

 ปลดประจำการ 
 เอทีอาร์ 42
 เอทีอาร์ 72
# สมัยพาลีโอซีน
สมัยพาลีโอซีน   เป็นสมัยหนึ่งของยุคพาลีโอจีนในธรณีกาลระหว่าง 66 ถึง 56 ล้านปีก่อนถึงปัจจุบัน

สมัยไพลโอซีนเป็นสมัยแรกสุดของยุคพาลีโอจีน ซึ่งเป็นยุคแรกของมหายุคซีโนโซอิก สมัยพาลีโอซีนต่อมาจากยุคครีเทเชียสและตามด้วยสมัยอีโอซีน

ชื่อสมัยไพลโอซีนมาจากรีกโบราณซึ่งหมายถึง เก่า(, palaios) "ใหม่" (, kainos)

ลักษณะ
โลกร้อนขึ้นปกคลุมด้วยป่าดิบ  ทวีปกระจายตัวออกจากกันในทวีปยุโรปเอเชียและอเมริกาเหนือ  มีสัตว์เลี้ยงลูกด้วยนมที่ยังมีขนาดเล็กตัวใหญ่ที่สุดมีขนาดประมาณหมีขนาดเล็ก  อาศัยร่วมกับนกนักล่าขนาดใหญ่ส่วนใหญ่ในทวีปอเมริกาใต้  แอฟริกา  ออสเตรเลีย  อินเดียทีแยกห่างออกไปเป็นที่แพร่พันธุ์ของสัตว์เลี้ยงลูกด้วยนมที่มีถุงหน้าท้องที่เลี้ยงลูกด้วยนมและสัตว์เลี้ยงลูกด้วยนมที่ออกลูกเป็นไข่

อ้าวอิง
# ปลาปีศาจครีบพัด
ปลาปีศาจครีบพัด (หรือ Caulophryne jordani) เป็นปลาทะเลลึก ในตระกูลปลาตกเบ็ด ปลาปีศาจครีบพัดมีสิ่งที่แปลกและโดดเด่นกว่าปลาในตระกูลปลาตกเบ็ดทั่วไปก็คือ พวกมันไม่มีคันเบ็ดเรืองแสงบนหัวที่ใช้ปลาในตระกูลปลาตกเบ็ดใช้สำหรับการล่อเหยือในที่มืด และทั่วทั้งร่างกายของมันมีครีบยาวที่ยาวคล้ายพัด
และเช่นเดียวกับปลาในตระกูลปลาตกเบ็ดเพศผู้มีขนาดเล็กกว่ามากเพศเมีย เพศผู้เมื่อโตเต็มที่จะมีขนาดเพียง 0.5 นิ้ว (1.27 เซนติเมตร) ส่วนเพศเมียจะมีขนาดใหญ่ได้ถึง 10 นิ้ว (25 เซนติเมตร ความยาวไม่รวมหนวด)  พวกมันจะพบได้ที่บริเวณมหาสมุทรแปซิกฟิกมหาสมุทรแอตแลนติกและมหาสมุทรอินเดีย

การค้นพบ
สมารถพบได้ที่บริเวณมหาสมุทรแปซิกฟิกมหาสมุทรแอตแลนติกและมหาสมุทรอินเดีย ที่ระดับความลึกประมาณ700 - 3000 เมตรค้นพบครั้งแรก โดย C. jordani บริเวณน่านน้ำของชายฝั่งรัฐนิวเซาท์เวลส์ที่ประเทศออสเตรเลียไปทางใต้ของเกาะนอร์ฟอล์กFanfin Anglerfish
# ระบบคุณธรรม
ระบบคุณธรรม (อังกฤษ : Merit system) สามารถเรียกได้หลายอย่าง เช่น ระบบคุณวุฒิ ระบบความรู้ความสามารถ ระบบความดีหรือระบบความดีความสามารถ หมายถึง “เป็นวิธีการเลือกรับบุคคลเข้าทำงาน เป็นบุคคลที่มีคุณสมบัติครบถ้วนตามต้องการ วัดโดยใช้การสอบเพื่อประเมินความรู้ความสามารถของแต่ละบุคคล โดยไม่เกี่ยวข้องกับเรื่องการเมืองและความสัมพันธ์ส่วนตัวเป็นสำคัญ”Marzone Tallman.(1953).Dictionary of Civices and Government,P.165 ระบบคุณธรรมเป็นระบบที่เกิดขึ้นจากความพยายามในการขจัดข้อบกพร่องของระบบอุปถัมภ์ซึ่งเป็นระบบที่ใช้กันมาแต่เดิม
  ประวัติ 
การใช้ระบบคุณธรรมในอดีตนั้นนำไปใช้เฉพาะตอนเข้าทำงาน แต่ในปัจจุบันมีการนำระบบคุณธรรมเข้าไปใช้ในทุกขั้นตอน ในตอนแรกคำว่า “ระบบคุณธรรม” หมายถึง การแต่งตั้งจากการสอบ แต่ในปัจจุบันระบบคุณธรรมที่ใช้กันโดยทั่วไปไม่ได้มีความหมายเพียงแค่การคัดเลือกเข้าทำงาน และยังได้หมายถึงขั้นตอนอื่น ๆ  รวมทั้งทุกขั้นตอนของการจัดการทรัพยากรมนุษย์ เช่น ความก้าวหน้าตามระบบคุณธรรม การจ่ายค่าตอบแทนตามลักษณะงานและคุณภาพของผลงาน และการจัดสภาพแวดล้อมของการทำงานที่พึงปรารถนา ดังนั้นระบบคุณธรรมในยุคใหม่จึงหมายถึง ระบบการจัดการทรัพยากรมนุษย์ที่มีการนำคุณธรรมมาเปรียบเทียบหรือการยึดถือความสำเร็จจากการได้รับคัดเลือกและความก้าวหน้าในการทำงานของแต่ละคน และเงื่อนไขของการได้รับรางวัลที่เป็นไปตามความสามารถและระยะเวลาของการทำงานรศ.ดร.เรืองวิทย์ เกษสุวรรณ.(2554).ความรู้เบื้องต้นเกี่ยวกับรัฐประศาสนศาสตร์,หน้า150

จากเดิมที่ประเทศต่าง ๆ มีหลักเกณฑ์เกี่ยวกับการรับราชการตลอดจนถึงการปกครองและการบริหารงานบุคคลที่อาศัยอำนาจและหลักธรรมของผู้มีอำนาจปกครองประกอบกับจารีตประเพณีเป็นหลักเกณฑ์ในการบังคับบัญชา ซึ่งผู้มีอำนาจปกครองแต่ละคนมีธรรมประจำใจและมีมาตรฐานที่แตกต่างกัน ทำให้การบริหารงานบุคคลของรัฐส่วนใหญ่อยู่ในรูปแบบของการอุปถัมภ์ การถือพรรคพวก โดยไม่คำนึงถึงความรู้และความสามารถของบุคคลอาศัยเพียงแค่เหตุผลทางการเมือง ความไว้วางใจ และความพอใจเป็นเกณฑ์ เมื่อผู้มีอำนาจปกครองยึดแนวทางปฏิบัติดังกล่าว มีการผลัดเปลี่ยนหมุนเวียนกันเข้ามาทำงานเพื่อประโยชน์ของตนเพียงฝ่ายเดียว ซึ่งทำให้ผลประโยชน์ของประชาชนส่วนใหญ่ไม่ได้รับการพิจารณาคุ้มครองเท่าที่ควรเพ็ญศรี วายวานนท์.(2514).การบริหารงานบุคคลในประเทศไทย,หน้า99-100

ประเทศจีนเป็นประเทศแรกที่มีการพัฒนาระบบคุณธรรมมาเริ่มใช้ในสมัยราชวงศ์น่านเจ้าเป็นครั้งแรก นักปรัชญาที่ได้มีส่วนสำคัญในการวางรากฐานความคิดของระบบคุณธรรมคือ ขงจื้อ ซึ่งเป็นผู้วางหลักในการคัดเลือกข้าราชการโดยเน้นความสามารถ ซื่อสัตย์ และความเสียสละ ได้มีการจัดให้สอบแข่งขันเพื่อบรรจุและแต่งตั้งข้าราชการพลเรือนขึ้นเป็นประเทศแรกของโลก ส่วนในประเทศตะวันตก เช่น ประเทศอังกฤษและสหรัฐอเมริกา ที่พึ่งจะนำระบบคุณธรรมมาใช้ในการบริหารงานบุคคลเมื่อประมาณปลายคริสต์ศตวรรษที่ 19 สำหรับประเทศไทยเริ่มมีแนวคิดพื้นฐานในการพัฒนาระบบคุณธรรมมาตั้งแต่สมัยพระบาทสมเด็จพระจุลจอมเกล้าเจ้าอยู่หัว รัชกาลที่ 5 แต่การนำระบบคุณธรรมเข้ามาใช้จริง ๆ เริ่มต้นในปี พ.ศ. 2517 ซึ่งเป็นปีที่มีการตราพระราชบัญญัติระเบียบข้าราชการพลเรือนขึ้นเป็นฉบับแรก ปัจจุบันระบบคุณธรรมเป็นระบบที่นิยมใช้กันอย่างแพร่หลายทั่วโลก ระบบคุณธรรมเป็นระบบที่ช่วยให้การบริหารงานบุคคลเกิดประสิทธิภาพมากที่สุด ทั้งนี้เพื่อเกิดประสิทธิภาพและความเป็นธรรมในระบบการบริหารงานบุคคล โดยมุ่งให้ได้คนดี มีความรู้ ความสามารถและความเหมาะสมตามความต้องการของหน่วยงานมาปฏิบัติงานให้ได้มากที่สุดวิจิตร ศรีสอ้าน,อวยชัย ชะบา.เอกสารการสอนชุดวิชาการบริหารงานบุคคล,หน้า39-40
# ท้าวสมศักดิ์ (เจ้าจอมมารดาเหม ในรัชกาลที่ 4)
ท้าวสมศักดิ์ นามเดิม เหม (พ.ศ. 2382 — 18 พฤศจิกายน พ.ศ. 2465) เป็นพระสนมในพระบาทสมเด็จพระจอมเกล้าเจ้าอยู่หัว ประสูติการพระราชโอรสเพียงพระองค์เดียวคือ พระเจ้าบรมวงศ์เธอ พระองค์เจ้าศรีเสาวภางค์ ต้นราชสกุลโศภางค์ ณ อยุธยา

 ประวัติ 
ท้าวสมศักดิ์ มีนามเดิมว่าเหม เกิดราวปี พ.ศ. 2382 เป็นธิดาของพระอัคนีสร (พิณ) กับแย้ม (สกุลเดิม สุวรรณทัต) มารดาเป็นน้องสาวของพระยาราชภักดี (ทองคำ สุวรรณทัต)พระบรมราชินีและเจ้าจอมมารดาแห่งราชสำนักสยาม, หน้า 315พระอัครมเหสี พระบรมราชินี พระชายานารี เจ้าจอมมารดา และเจ้าจอม ในรัชกาลที่ ๑-๗, หน้า 133 และเจ้าจอมมารดางิ้ว พระชนนีในสมเด็จพระนางเจ้าโสมนัสวัฒนาวดีพระบรมราชินีและเจ้าจอมมารดาแห่งราชสำนักสยาม, หน้า 76 นอกจากนี้ยังเป็นญาติกับเจ้าจอมมารดาเขียน ในรัชกาลที่ 4 เมื่อนับจากฝ่ายมารดาพระบรมราชินีและเจ้าจอมมารดาแห่งราชสำนักสยาม, หน้า 313พระอัครมเหสี พระบรมราชินี พระชายานารี เจ้าจอมมารดา และเจ้าจอม ในรัชกาลที่ ๑-๗, หน้า 131

เจ้าจอมมารดาเหมได้เข้าถวายตัวเป็นฝ่ายในสนองพระเดชพระคุณเป็นพระสนมในพระบาทสมเด็จพระจอมเกล้าเจ้าอยู่หัว  พระบาทสมเด็จพระจอมเกล้าเจ้าอยู่หัวทรงตรัสเรียกเจ้าจอมมารดาเหมว่า "แฝดเหม"คาถาพระราชนิพนธ์ ในพระบาทสมเด็จพระจอมเกล้าเจ้าอยู่หัว พระราชทานพระนามพระราชโอรสธิดา, หน้า 36 และได้รับพระราชทานหีบลงยาและขันทองคำ เจ้าจอมมารดาเหมประสูติการพระราชโอรสเพียงพระองค์เดียวคือ พระเจ้าบรมวงศ์เธอ พระองค์เจ้าศรีเสาวภางค์ (18 กรกฎาคม พ.ศ. 2405 — 11 ตุลาคม พ.ศ. 2432) เป็นต้นราชสกุลโศภางค์ ณ อยุธยา 

หลังพระบาทสมเด็จพระจอมเกล้าเจ้าอยู่หัวเสด็จสวรรคตแล้ว เจ้าจอมมารดาเหมก็ยังพำนักอยู่ในพระบรมมหาราชวัง และได้รับพระมหากรุณาธิคุณจากพระบาทสมเด็จพระจุลจอมเกล้าเจ้าอยู่หัว ด้วยทรงพระกรุณาแต่งตั้งให้เป็น ท้าวสุภัตติการภักดี พนักงานตรวจเครื่องวิเสทสำหรับราชการต่าง ๆ ในพระมหามณเฑียร ถือศักดินา 1,000 ตั้งแต่วันที่ 13 พฤศจิกายน พ.ศ. 2434 ต่อมาเลื่อนเป็น ท้าวอินทรสุริยา ปฏิบัติงานห้องเครื่องวิเสท และตำแหน่ง ท้าวสมศักดิ์ ปฏิบัติงานว่าการพนักงานฝ่ายในทั้งปวง เป็นตำแหน่งสุดท้าย

ท้าวสมศักดิ์ ป่วยเป็นโรคชรา ถึงแก่อนิจกรรมเมื่อวันที่ 18 พฤศจิกายน พ.ศ. 2465 สิริอายุ 83 ปี เวลาพระราชทานน้ำหลวงอาบศพ มีประโคมกลองชนะเขียว 10 จ่าปี่ 1 หีบลองในและหีบทองประกอบนอก กับรถวอประเทียบรับศพเป็นเกียรติยศ
 
 เครื่องราชอิสริยาภรณ์ 
 (ฝ่ายใน)
 พ.ศ. 2447 – 80px|border เหรียญรัตนาภรณ์ รัชกาลที่ 4 ชั้นที่ 3 (ม.ป.ร.3)
 พ.ศ. 2454 – 80px|border เหรียญรัตนาภรณ์ รัชกาลที่ 6 ชั้นที่ 3 (ว.ป.ร.3)
# ไบรโอโลยี
ไบรโอโลยี (มาจากคำในภาษากรีก bryon แปลว่า มอสส์หรือลิเวอร์เวิร์ตและ logos แปลว่า การศึกษา) เป็นหนึ่งในสาขาของวิชาพฤกษศาสตร์ โดยเป็นการศึกษาพืชไม่มีท่อลำเลียงหรือไบรโอไฟต์ อันได้แก่มอสส์ ฮอร์นเวิร์ตและลิเวอร์เวิร์ต สาขานี้มักเกี่ยวข้องกับวิทยาไลเคน เนื่องจากสิ่งมีชีวิตทั้งสองชนิดมีลักษณะและวิถีชีวิตเฉพาะนิเวศคล้ายคลึงกัน แต่ไบรโอไฟต์และไลเคนไม่ได้อยู่ในอาณาจักรเดียวกัน

การศึกษาไบรโอไฟต์เริ่มในช่วงศตวรรษที่ 18 โดยโยฮันน์ ยาคอบ ดิลเลเนียส นักพฤกษศาสตร์ชาวเยอรมันได้ตีพิมพ์ผลงานการสืบพันธุ์ของเฟิร์นและมอสส์ ต่อมาในปี ค.ศ. 1792 โยฮันน์ เฮดวิจ นักพฤกษศาสตร์ชาวเยอรมันเช่นกันได้ศึกษาและจัดกลุ่มมอสส์อย่างเป็นระบบ จนต่อมาเขาได้รับการขนานนามว่าเป็นบิดาแห่งไบรโอโลยี การศึกษาไบรโอไฟต์ในปัจจุบันนอกจากด้านอนุกรมวิธานแล้ว ยังศึกษาในด้านดีเอ็นเอและความสัมพันธ์ต่อสิ่งมีชีวิตอื่น ๆ รวมถึงในระบบนิเวศ
# หม่อมแสง พึ่งบุญ ณ อยุธยา
หม่อมแสง พึ่งบุญ ณ อยุธยา เป็นหม่อมในหม่อมไกรสร (พระนามเดิม พระเจ้าบรมวงศ์เธอ กรมหลวงรักษ์รณเรศ) และเป็นอดีตพระสนมในพระบาทสมเด็จพระพุทธเลิศหล้านภาลัย

 ประวัติ 
หม่อมแสง พึ่งบุญ ณ อยุธยา เกิดในตระกูลอำมาตย์เชื้อสายมอญ เป็นธิดาของพระยาเทพเพชร์รัตน์ (นาค สุรคุปต์) กับฉิม เทพเพชร์รัตน์ส.พลายน้อย. พระบรมราชินีและเจ้าจอมมารดาแห่งราชสำนักสยาม. พิมพ์ครั้งที่ 5. กรุงเทพฯ : ฐานบุ๊คส์, 2554, หน้า 314 ส่วนปู่คือพระยารัตนจักร (หงส์ทอง สุรคุปต์)  รับราชการเป็นเจ้ากรมอาทมาฎ (หมู่ทหารสืบข่าวข้าศึก) ในกองมอญอาสาหกเหล่าเอนก นาวิกมูล. เจ้านาย ขุนนาง. กรุงเทพฯ : พิมพ์คำ. 2555, หน้า 31-32 บิดาเป็นพี่ชายต่างมารดาของเจ้าจอมมารดาป้อม ในรัชกาลที่ 1กัลยา เกื้อตระกูล. พระอัครมเหสี พระบรมราชินี พระชายานารี เจ้าจอมมารดา และเจ้าจอม ในรัชกาลที่ ๑-๗ กรุงเทพฯ : ยิปซี. 2552, หน้า 35 เจ้าจอมเอม ในรัชกาลที่ 2กัลยา เกื้อตระกูล. พระอัครมเหสี พระบรมราชินี พระชายานารี เจ้าจอมมารดา และเจ้าจอม ในรัชกาลที่ ๑-๗ กรุงเทพฯ : ยิปซี. 2552, หน้า 66 เจ้าจอมเพ็ง ในรัชกาลที่ 2กัลยา เกื้อตระกูล. พระอัครมเหสี พระบรมราชินี พระชายานารี เจ้าจอมมารดา และเจ้าจอม ในรัชกาลที่ ๑-๗ กรุงเทพฯ : ยิปซี. 2552, หน้า 69 และยังเป็นญาติของหม่อมน้อย ศิริวงศ์ ณ อยุธยา พระราชชนนีในสมเด็จพระเทพศิรินทราบรมราชินีธำรงศักดิ์ อายุวัฒนะ. ราชสกุลจักรีวงศ์ และราชสกุลสมเด็จพระเจ้าตากสินมหาราช ฉบับสมบูรณ์ (ภาคจบ). พิมพ์ครั้งที่ 2. นครหลวงฯ : รุ่งวัฒนา. 2515, หน้า 286-287

หม่อมแสงได้ถวายตัวเข้ารับราชการสนองพระเดชพระคุณเป็นพระสนมในพระบาทสมเด็จพระพุทธเลิศหล้านภาลัย เรียกเจ้าจอมแสง

ครั้นหลังพระบาทสมเด็จพระพุทธเลิศหล้านภาลัยเสด็จสวรรคตล่วงไปแล้ว พระบาทสมเด็จพระนั่งเกล้าเจ้าอยู่หัวพระมหากษัตริย์พระองค์ถัดมาก็ได้พระราชทานเจ้าจอมแสงแก่พระเจ้าบรมวงศ์เธอ กรมหลวงรักษ์รณเรศ และได้ให้ประสูติพระธิดาเพียงคนเดียวคือ หม่อมเจ้าบุษบง พึ่งบุญ แต่กาลต่อมาพระเจ้าบรมวงศ์เธอ กรมหลวงรักษ์รณเรศ ผู้ภัสดา ประสบกับข้อหากบฏ ทั้งถูกถอดอิสริยยศเป็นหม่อมไกรสร และประหารด้วยท่อนจันทน์เมื่อวันที่ 13 ธันวาคม พ.ศ. 2391 ด้วยเหตุนี้พระโอรส-ธิดาทั้งหลายของหม่อมไกรสรจึงถูกถอดพระยศ ใช้คำนำหน้าว่า "หม่อม" หรือ "คุณ" แทน